**ש"ח, כג** מותר לחתוך ענף מן הדקל מבעוד יום, ומותר להניף בו על השלחן בשבת להבריח הזבובים; כיון דלצורך חתכו, עשאו כלי גמור.

**ש"ח, כב** אסור לכסות פי חבית באבן או בבקעת, או לסגור בהן את הדלת, או להכות בהן בברזא... אף על פי שחשב עליה מבעוד יום, אסור, אלא אם כן יחדה לכך לעולם; אבל יחדה לשבת זה בלבד, לא. והני מילי, בדבר שאין דרכה לייחדה לכך, כגון הני דאמרן; אבל בכל מידי דאורחיה בהכי, כגון: לפצוע בה אגוזים, ביחוד לשבת אחת סגי...

(צד) אבל יחדה וכו' - אלא אם כן עשה בהן מעשה המוכיח שעומדין להשתמש:

(צג) ואם היה רגיל בימות החול להשתמש בהן איזה תשמיש, סגי, אפילו לא יחדן בפירוש. והאי יחוד שכתוב בשו"ע, נראה דאפילו במחשבה בעלמא, ולא בעינן שיפרש בפה:

**שש"כ, כ', מו** ...דבר העומד לשימוש חד-פעמי, כמו החול שייחדו מבעוד יום לכסות בו צואה או קרח וכדו'... מועיל יחוד זה להפקיעו מאיסור מוקצה.

**ש"ח, ח** כל הכלים הנטלים בשבת, דלתותיהן שנתפרקו מהם נטלים, בין נתפרקו בחול בין נתפרקו בשבת.

(לה) ...משום דאכתי כלי הוא, שראוי להתחבר עם הכלי, ועל כן מותר לטלטלן... אפילו כשאין ראוין למלאכה אחרת כלל...

**ש"ח, טו** סנדל שנפסקה רצועה הפנימית, עדיין תורת כלי עליו ומותר לטלטלו; נפסקה החיצונה, בטל מתורת כלי ואסור לטלטלו...

(נח) ...כשנפסק הפנימי ראוי לתקנו... על כן עדיין שם כלי עליו; אבל כשנפסק החיצונה אינו הגון לתקנו, ודרך לזורקו לאשפה, על כן בטל מינה שם כלי. ואין חילוק בין נפסקה בשבת בין נפסקה מבעוד יום:

**ש"ח, ו** כל הכלים שנשברו, אפילו בשבת, מותר לטלטל שבריהם, ובלבד שיהיו ראוים לשום מלאכה, כגון שברי עריבה לכסות בה החבית ושברי זכוכית לכסות בה פי הפך; אבל אם אינם ראוים לשום מלאכה, לא.

**שש"כ כ', מב** כלי שנשבר... אם ראויים השברים לשימוש כלשהו בשבת, מותר לטלטלם גם אם אינו חושב להשתמש בהם עוד, אלא אם כן הדרך להשליך שברים כאלה לאשפה, כי אז אף שעוד ראויים הם לשימוש, מוקצה הם...

**ילקו"י** ויש מי שאומר שבזמן הזה שאין דרך להשתמש בשברי כלים, אין לטלטל את השבר בידים בשבת, ונכון לחוש לדבריו.

(לה) ...וכל זה בדלתות הכלי... אבל בדלתות הבית או החלונות... אסורים בטלטול, דסתמן עומדין להתחבר עם הבית, ולכן אסור, בין נתפרקו בחול ובין בשבת.